**B8**

**Ibrány Város Képviselő Testületének**

**17/2018. (X.30.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet ( a továbbiakban: Rendelet) 2.§ (1) bekezdés b) pontja helyébe a következő rendelkezés lép:

**„ b)** A rendelet 2., 3. 3a, 3b és 4. mellékletében meghatározott bérlakások bérlőit a polgármester jelöli ki átruházott hatáskörben**.”**

**2.§**

A Rendelet 4. § (1) bekezdésének b) pontja helyébe és a (2) bekezdés helyébe a következő rendelkezés lép:

„ (1) ……..

b) a munkakörhöz kapcsolódó lakásokat, ami önkormányzatnál, önkormányzati intézményben, vagy a polgármesteri hivatalban dolgozó, illetve a településen közfeladatot ellátó személy részére munkaköre folytán kerül bérbeadásra, a munkakör betöltésének idejére (pedagógus, háziorvos, állatorvos, köztisztviselő, szociális munkás, tűzoltó, rendőr, stb.) „

„(2) A határozott időre, vagy feltétel bekövetkeztével bérbe adott lakások esetében a bérbeadási időtartam - a 3/b és a 4. mellékletben meghatározott bérlakások kivételével - legfeljebb 2 év lehet, ami az (5) bekezdésben meghatározott feltételek megléte esetén a bérbeadó által meghosszabbítható.”

**3.§**

A Rendelet 10. § (1) bekezdés helyébe a következő rendelkezés lép:

„(1) A költségtérítéses (3. melléklet) lakások esetében - a munkakörhöz kötött, annak fennállásáig bérbeadott költségtérítéses lakások 3b. melléklet és a saját kivitelezésben felújított, határozott időre bérbe adott költségtérítéses lakások 4. melléklet kivételével - a bérlőnek a bérleti jogviszony keletkezésekor 200.000 Ft óvadékot, kauciót kell fizetni, és a bérleti jogviszony megszűnése esetén ezzel megegyező összegű térítésre tarthat igényt, amennyiben nincs lakbér és közmű tartozása.”

**4.§**

A Rendelet 19. § (2) és (7) bekezdése helyébe a következő rendelkezés lép:

„(2) Lakásbérlet még megszűnhet: rendes és rendkívüli felmondással, a nem életvitelszerű lakás használat esetén, a bérlő halálával, a határozott idő leteltével, a bérleti szerződésben meghatározott feltétel bekövetkeztével.

……

(7) A határozatlan idejű lakásbérleti szerződés bérbeadó általi rendes felmondása esetén bérbeadó cserelakás felajánlása helyett bérlő részére pénzbeli térítést fizethet. Ez az összeg az éves bérleti díj max. 100 %-a lehet.”

**5.§**

A Rendelet

1. 3. melléklete helyébe jelen rendelet 1. melléklete lép
2. jelen rendelet 2. mellékletével új, 3/b melléklettel egészül ki

**6.§**

Ez a rendelet 2018. november 1. napján lép hatályba, és a hatályba lépését követő napon egyidejűleg hatályát veszti.

Ibrány, 2018. október 29.

Berencsi Béla sk. Bakosiné Márton Mária sk.

polgármester jegyző